SCGP ทุ่ม 1.37 พันลบ. ลงทุน “วีซี่ แพ็คเกจิ้ง” เพิ่มหนุนถือหุ้นเต็ม 100%
SCGP ทุ่มงบ 1.37 พันลบ. ให้บริษัทย่อย “เอสซีจีพี รีจิด พลาสติกส์” ลงทุนใน “วีซี่ แพ็คเกจิ้ง” เพิ่มอีก 20% หนุนถือหุ้นเต็ม 100%
SCGP ทุ่มงบ 1.37 พันลบ. ลงทุน “วีซี่ แพ็คเกจิ้ง” เพิ่มอีก 20% หนุนถือหุ้นเต็ม 100%
31 ส.ค. 2564

บริษัท เอสซีจี แพคเกจจิ้ง จำกัด (มหาชน) หรือ SCGP ระบุว่า บริษัทฯ เข้าซื้อหุ้นในบริษัท วีซี่ แพ็คเกจิ้ง (ประเทศไทย) จำกัด (Visy) เพิ่มเติมอีกในสัดส่วนร้อยละ 20 จากผู้หุ้นเดิม คิดเป็นมูลค่า 1,373 ล้านบาท ส่งผลให้ SCGP มีสัดส่วนการถือหุ้นใน Visy เพิ่มขึ้นจากเดิมร้อยละ 80 เป็นร้อยละ 100 โดยการถือหุ้นใน Visy ดังกล่าว ดำเนินการผ่านบริษัท เอสซีจีพี รีจิด พลาสติกส์ จำกัด (SCGPRP) ซึ่งเป็นบริษัทย่อยที่ SCGP ถือหุ้นทั้งหมด
สำหรับ Visy เป็นบริษัทชั้นนำที่ผลิตบรรจุภัณฑ์กดขึ้นรูปด้วยความร้อน ซึ่งมีคุณสมบัติช่วยยืดอายุการเก็บรักษา อาหารน้ำหนักเบา และรีไซเคิลได้ โดยมีลูกค้าส่วนใหญ่เป็นเจ้าของแบรนด์ผู้ผลิตอาหารชั้นนำระดับโลก